SCI คว้างานสายส่งใหม่ หนุนแบ็กล็อกทะลัก 1.4 พันลบ.
SCI คว้างานสายส่งใหม่ หนุนแบ็กล็อก 1.4 พันลบ. วางแผนครึ่งปีหลังลุยประมูลงานการไฟฟ้าต่อเนื่อง
SCI คว้างานสายส่งใหม่ หนุนแบ็กล็อก 1.4 พันลบ. วางแผนครึ่งปีหลังลุยประมูลงานการไฟฟ้าต่อเนื่อง
15 ก.ค. 2564

นายเกรียงไกร เพียรวิทยาสกุล ประธานเจ้าหน้าที่บริหาร บริษัท เอสซีไอ อีเลคตริค จำกัด (มหาชน) หรือ SCI เปิดเผยว่า ทางบริษัทฯ เพิ่งได้รับงานเสาส่งไฟฟ้าแรงสูงของการไฟฟ้าฝ่ายผลิต มูลค่ากว่า 450 ล้านบาท ทำให้ปัจจุบันมีงานในมือมูลค่ารวมกว่า 1,400 ล้านบาท นอกจากนี้ยังมีงานเสาส่งไฟฟ้าแรงสูงอีกหนึ่งงานที่กำลังรอประกาศผล มั่นใจภาพรวมผลการดำเนินงานในปี 64 เติบโตกว่าเดิม ส่วนในครึ่งปีหลังวางแผนเข้าร่วมประมูลงานของการไฟฟ้าอีกหลายงาน
ในส่วนของโรงไฟฟ้าชุมชนที่ทางบริษัทร่วมได้ผ่านการพิจารณาคุณสมบัติและข้อเสนอขอขายไฟฟ้าด้านเทคนิคแล้ว 1 โครงการและรอผลการยื่นอุธรณ์อีก 6 โครงการนั้น ทางบริษัทฯ มั่นใจว่า 6 โครงการที่ได้ขอยื่นอุธรณ์จะผ่านคุณสมบัติและข้อเสนอขอขายไฟฟ้าด้านเทคนิคทั้งหมด และถ้าชนะการประมูลจะทำให้มีโรงไฟฟ้ากำลังการผลิตรวมทั้งสิ้น 24.5 เมกกะวัตต์
“บริษัทฯ มีงานในมือเพื่อรองรับการรับรู้รายได้ในปีนี้ไว้แล้ว แม้จะต้องเผชิญกับสถานการแพร่ระบาดของโรคไวรัสโควิด-19 แต่บริษัทฯ ยังคงสามารถตุนงานในมือเพิ่มเติมอย่างต่อเนื่อง ดังนั้นผลงานในปีนี้คาดว่าจะเติบโตจากปีก่อนหน้าแน่นอน”